# Kohdeavustukset 2022

Kunnanhallitus hyväksyi hyvinvointitoimialan avustusjärjestelmän uudistamisen periaatteet ja aikataulun (29.3.2021 § 68). 2023 alkaen Ruskon kunta solmii kumppanuussopimuksia ja myöntää kohdeavustuksia. Kohdeavustusten kriteereitä tarkistetaan säännöllisesti.

Vuoden 2022 kohdeavustuksia käsitellään avustuskokonaisuutena, josta voi hakea ja josta avustuksia myönnetään perusteltuun tarkoitusten toteuttamiseen ruskolaiselle kolmannelle ja neljännelle sektorille talousarvioon varatun määrärahan puitteissa kokonaisharkintaan perustuen. Kohdeavustusten hakuaika ajoittuu heinäkuulle 2022.

Pohjaehdotus:

Lautakunta käy keskustelua ja tarkentaa kohdeavustusten myöntämisen kriteereitä.   
Kohdeavustuksia myönnetään perusteltuun tarkoitusten toteuttamiseen ruskolaiselle kolmannelle ja neljännelle sektorille talousarvioon varatun määrärahan puitteissa sekä perustuen keskustelussa avattuun kokonaisharkintaan.

Kokonaisharkinnassa otetaan huomioon:

* hakijoiden ja haettujen avustusten yhteismäärä sekä jaettavissa oleva avustusmäärä
* hakemuksessa ilmoitetun toiminnan sisältö, laatu, laajuus, vakiintuneisuus ja vaikuttavuus
  + etusijalla ovat yleishyödylliset sekä kunnan hyvinvointitoimialan ohjelmatyön mukaiset toimet, palvelut ja hankinnat sekä 4. sektorin nuortentoiminta
    - tuetaan avointa ja vaikuttavaa toimintaa
    - vakiintuneeseen, järjestön tarkoituksenmukaisen toiminnan osa-alueeseen tai kohteeseen myönnetään avustusta, jos sille on tosiasiallinen peruste ja tarve
* avustuksen käytön suunnitelmallisuus
  + tarkoitus, johon avustusta haetaan, on hakijan toimintasuunnitelman tai kehittämissuunnitelman mukaista
* haettavan avustuksen määrä ja hakijan perustelut avustuksen myöntämiseksi siten, että realistisia kululaskelmia ja toteutustapoja priorisoidaan
  + jos haettava avustusmäärä on suuri ja avustuksen suunniteltu käyttötarkoitus vaikutuksiltaan laaja, suositaan hakemuksia, joissa rahoitusta varmistetaan useista rahoituslähteistä   
    - avustettavan toiminnan suhde alan lainsäädäntöön sekä kunnan ohjelmatyöhön, erityisesti hyvinvointitoimialan suunnitelmiin
      * toimet, joilla on vaikutusta hyvinvointisuunnitelmassa tunnistettuihin kehittämiskohteisiin
      * toimet, jotka edesauttavat kulttuurihyvinvointisuunnitelman ja / tai yhdistysohjelman toteutumista
* mikäli samansisältöiseen toimintaan hakee avustusta useampi toimija, kiinnitetään huomiota hakijan kykyyn tehdä yhteistyötä
  + yhteistyössä järjestettyä ja suunnitelmallista toimintaa suositaan
* hyväksyttävät kustannukset:
  + Hakemuksen yhteydessä ilmoitetaan kustannukset riittävän yksilöivä kululaskelma
  + perustoiminnan hallintokuluja korvataan vain jos siihen on erityinen peruste
* hakijan kyky toteuttaa hakemuksessa esitetty tavoite
* hakijan kyky tarjota ja kehittää sellaisia toimintoja, jotka edistävät kuntalaisten arjessa toimimista
* hakijan taloudellinen tilanne, mahdollinen markkina-asema, aiemmin myönnetty toiminta-avustusmäärä sekä hakijan samaan tarkoitukseen hakema muu rahoitus

Kohdeavustuksia voi hakea perusteltuun tarkoitusten toteuttamiseen, esim. seuraaviin:

* kohonneesta kustannustasosta aiheutuvien järjestön ylivoimaisten rasitteiden keventämiseen, esim. energiakustannukset
* lainaksi korjaamaan yhdistyksen likviditeettiä tilanteissa, joissa muiden rahoittajien myöntämän avustuksen maksatus on tilapäisesti viivästynyt
* lapsille ja nuorille suunnattuun kulttuuritoimintaan ja kokeiluihin
* kunnassa järjestettävien kulttuuripalveluiden monipuolistamiseen
* kulttuurin saavutettavuuden parantamiseen: hakeutuvaan kulttuuritoimintaan, ympäri vuoden jatkuvan kulttuuritoiminnan kehittämiseen
* kulttuurimatkailuun ja kotiseututyöhön liittyviin yleishyödyllisiin hankintoihin
* kylätapahtumiin ja -tempauksiin
* kokeiluihin, jolla luodaan hyvän arjen edellytyksiä ja lisätään kuntalaisten voimavaroja
  + - esim. kylä- tai teinitalkkaritoiminta, kauppa- ja kirjakassitoiminta
* koulutuksiin ja pienhankintoihin, joiden tuloksista hyötyvät paikallisyhteisöt ja joita voidaan laajentaa koskemaan laajempaa osaa kuntalaisia
* nuortenpalvelujen yleishyödylliseen toteuttamiseen
* nuorten leiritoimintaan
* nuorten yleishyödylliseen hyvinvoinnin edistämiseen
* kulttuuriseen nuorisotyöhön
* nuorten itsensä ideoimien juttujen toteutukseen
* yleishyödyllisiin hankintoihin, joista hyötyvät nuoret
* yhdistyksen tarkoituksen toteuttamiseen liittyviin erityishankintoihin
* yleishyödyllisiin liikunnallisen elämäntavan edistämisen palveluihin ja hankintoihin
* matalan kynnyksen liikuntapalveluiden toteuttamiseen
* vähän liikkuvien liikkumisen rohkaisemiseen liittyviin palveluihin ja hankintoihin
* liikunnan vertaistoiminnan kehittämiseen – esim. senioreiden tai lähialueen vertaisohjaajat
* kuntalaisen hyvinvoinnin edistämiseen liikunnan keinoin.

Hakijan hakukelpoisuus määritellään hyvinvointitoimialan yleisissä avustusohjeissa.   
  
Avustushakemukset jätetään hakuaikana. Avustushakemus on sähköinen.

Hakuaikana saapuneet hakemukset käsitellään. Jokaiselta hakijalta käsitellään yksi, ensiksi tullut hakemus.